# Kiyosi Ito

Kiyosi Ito (japonès: 伊藤 清) (Hokusei-cho-ageki, Inabe, 7 de setembre de 1915 - Kyoto, 10 de novembre de 2008), a vegades escrit Kiyoshi Itô, va ser un matemàtic japonès.

## Vida i Obra

Ito va estudiar matemàtiques a la universitat de Tòquio en la qual es va graduar el 1938. Els cinc anys següents va treballar a la oficina d'estadística del govern japonès, fins que el 1943 va ser nomenat professor de la universitat de Nagoya. A partir de 1952 i fins que es va retirar el 1979, va ser professor de la universitat de Kyoto, excepte una estança a l'Institut d'Estudis Avançats de Princeton (1954-1956) i compaginant-ho amb activitats docents a les universitats de Stanford (1961-1964), d'Aarhus (1966-1969) i Cornell (1969-1975). Després de retirar-se encara va estar uns anys col·laborant amb la universitat Gakushuin fins que es va jubilar definitivament el 1986 després de passar un curs a la universitat de Minnesota.
Ito va publicar vuit llibres, dues monografies i més de seixanta articles científics tots ells sobre teoria de la probabilitat. Ito va fer dos aportacions fonamentals en aquest àmbit: el càlcul estocàstic i la teoria de l'excursió dels processos de Markov. Amb el primer, va crear un nou camp de treball en les matemàtiques que ha tingut un impacte notable en altres branques de la ciència com l'economia o l'enginyeria. Amb la segona va connectar les mesures de probabilitat amb l'espai topològic.
Ito va rebre nombrosos premis i honors, entre els quals el primer premi Gauss de l'any 2006 atorgat per la Unió Matemàtica Internacional pels seus èxits al llarg de la seva vida. Com que no va poder viatjar a Madrid per recollir-lo, ho va fer la seva filla menor, Junko Itô, de mans del rei d'Espanya. Més tard, el president de la Unió Matemàtica Internacional (IMU), Sir John Ball, va lliurar personalment la medalla a Ito en una cerimònia especial celebrada a Kyoto.

## Referències

* ↑ Itô, 2000, p. 531.
* ↑ Lyons, 2010, p. 1.
* ↑ Itô, 2007, p. 1.
* ↑ Itô, 2000, p. 535.
* ↑ Stroock, 2003, p. xi.
* ↑ Yor, 2010, p. 580-584.
* ↑ Yor, 2010, p. 577.
* ↑ Lyons, 2010, p. 2.
* ↑ Turvey, 2010, p. 5 i ss.
* ↑ Stroock, 2003, p. 1.

## Bibliografia

* Fukushima, Masatoshi «On the works of Kiyosi Itô and stochastic analysis» (en anglès). Japanese Journal of Mathematics, Vol. 2, Num. 1, 2007, pàg. 45-53. DOI: 10.1007/s11537-007-0644-0. ISSN: 0289-2316.
* Itô, K. «Foreward». A: Shiing-Shen Chern, Friedrich Hirzebruch (eds.). Wolf Prize in Mathematics, Volume 1 (en anglès). World Scientific, 2000, p. 531-539. ISBN 9810239459.
* Itô, Kiyosi. «Memoris of may Research on Stochastic Analysis». A: Fred Espen Benth, Giulia Di Nunno, Tom Lindstrom, Bernt Øksendal, Tusheng Zhang (eds.). Stochastic Analysis and Applications (en anglès). Springer, 2007, p. 1-5. ISBN 978-3-540-70846-9.
* Lyons, Terence J. «Kiyoshi Itô (1915–2008)» (en anglès). Probability Theory and Related Fields, Num. 148, 2010, pàg. 1-4. DOI: 10.1007/s00440-010-0286-7. ISSN: 0178-8051.
* Sinai, Ya.G. «Congratulations to Professor K. Itô» (en anglès). Japanese Journal of Mathematics, Vol. 2, Num. 1, 2007, pàg. 129-131. DOI: 10.1007/s11537-007-0651-1. ISSN: 0289-2316.
* Stroock, Daniel W. Markov Processes from K. Itô's Perspective (en anglès). Princeton University Press, 2003. ISBN 0-691-11542-7.
* Turvey, Calum G. «Biography: Kiyosi Itô and his influence on the study of agricultural finance and economics» (en anglès). Agricultural Finance Review, Vol. 70, Num. 1, 2010, pàg. 5-20. DOI: 10.1108/00021461011042602. ISSN: 0002-1466.
* Yor, Marc «Some aspects of K. Itô’s works» (en anglès). Stochastic Processes and their Applications, Vol. 120, Num. 5, 2010, pàg. 577-589. DOI: 10.1016/j.spa.2010.01.007. ISSN: 0304-4149.

## Enllaços externs

* O'Connor, John J.; Robertson, Edmund F. «Kiyosi Ito» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Kiyoshi Ito». Wolf Foundation, 1987. Arxivat de l'original el 3 de setembre 2022. [Consulta: 3 setembre 2022]. (anglès)
* «伊藤 清博士». Universitat de Kyoto, 2006. [Consulta: 3 setembre 2022]. (japonès)
* «Kiyosi Itô's works published in English». Societat Matemàtica del Japó, 2020. [Consulta: 3 setembre 2022]. (anglès) (japonès)
* «Kiyoshi Ito». NNDB - Soylent Communications, 2019. [Consulta: 3 setembre 2022]. (anglès)